สุนทร ร่วมเปิดศึกฟุตบอลห้วยขวางคัพ ครั้งที่ 11 
ส.บอลไทย ส่ง สุนทร มีสุวรรณ ร่วมเปิดฟุตบอลห้วยขวางคัพ ครั้งที่ 11 ชิงถ้วยประวัติศาสตร์สมาคมฟุตบอลแห่งประเทศไทย ยกห้วยขวางคัพ ต้นแบบฟุตบอลท้องถิ่น กทม. เล็งจับมือสโมสรกีฬาห้วยขวาง สนง.เขตห้วยขวาง-เปิดอบรมฟุตบอลเยาวชนและดันนักฟุตบอลห้วยขวางฝีเท้าดีสู่ทีมชาติในอนาคต,16 พ.ค. นางศุภรัศมิ์ มัลสิมลทัศน์ ผู้ช่วยผู้อำนวยการเขตห้วยขวาง เป็นประธานพิธีเปิดการแข่งขันฟุตบอลห้วยขวางคัพ ครั้งที่ 11 โดยมีนายสุนทร มีสุวรรณ ผู้บริหารสมาคมฟุตบอลแห่งประเทศไทย นายประเดิมชัย บุญช่วยเหลือ นายกสโมสรกีฬาห้วยขวาง พ.อ.พิเศษ นรินทร์ พวงแก้ว ที่ปรึกษาสนามมวยลุมพินี นายภูวนาท นนทรีย์ หัวหน้าฝ่ายพัฒนาชุมชนสำนักงานเขตห้วยขวาง และหน่วยงานผู้เกี่ยวข้องร่วมพิธี ณ สนามฟุตบอล โรงเรียนประชาราษฎร์บำเพ็ญ เขตห้วยขวาง,นางศุภรัศมิ์ กล่าวว่า ผู้บริหารกรุงเทพมหานคร และสโมสรกีฬาห้วยขวาง สำนักงานเขตห้วยขวาง ได้ให้ความสำคัญในการสนับสนุนงบประมาณและส่งเสริมโครงการเพื่อมาดำเนินนโยบายด้านกีฬา ซึ่งฟุตบอลถือเป็นกีฬาที่กำลังได้รับความนิยมและเป็นกระแสฟีเวอร์อยู่ในขณะนี้ จึงเป็นอีกก้าวสำคัญที่ กทม.ได้รับการสนับสนุนจากสมาคมฟุตบอลแห่งประเทศไทยในการปลุกกระแสฟุตบอลท้องถิ่นและดึงดูดนักกีฬาฟุตบอลในพื้นที่มาร่วมแข่งขันกว่า 50 ทีม ในห้วยขวางคัพครั้งนี้ ถือเป็นเรื่องที่น่ายินดีอย่างมาก,ด้านนายสุนทร มีสุวรรณ กล่าวว่า สมาคมฟุตบอลแห่งประเทศไทยยินดีที่จะสนับสนุนสโมสรกีฬาห้วยขวาง สำนักงานเขตห้วยขวางในการดำเนินกิจกรรมด้านฟุตบอล ทั้งการจัดการแข่งขัน อบรมฟุตบอลให้กับเยาวชน โดย พ.อ.พิเศษ วรวุฒิ ทองศรีงาม ได้ให้ความสำคัญและส่งเสริมให้กีฬาฟุตบอลเป็นที่แพร่หลายและสนับสนุนเยาวชนฝีเท้าดีให้สามารถก้าวสู่นักกีฬาฟุตบอลอาชีพได้ในอนาคต ต้องขอชื่นชมผู้บริหารสโมสรกีฬาห้วยขวาง ผู้บริหารสำนักงานเขตห้วยขวาง ฝ่ายพัฒนาชุมชน และหน่วยงานที่เกี่ยวข้องในการจัดการแข่งขันฟุตบอลห้วยขวางคัพ สอดคล้องกับนโยบายภาครัฐในการสนับสนุนประชาชนในการออกกำลังกายและเล่นกีฬาเพื่อสุขภาพ ซึ่งห้วยขวางคัพถือเป็นอีกหนึ่งรายการต้นแบบของท้องถิ่น กทม.ในการที่จะพัฒนาฟุตบอล และคัดเลือกตัวแทนทีมฟุตบอลและนักฟุตบอลฝีเท้าดีในพื้นที่ให้มีโอกาสในอนาคต,นายประเดิมชัย บุญช่วยเหลือ กล่าวเพิ่มว่า เป็นประวัติศาสตร์ขอวงการกีฬาพื้นที่ห้วยขวางที่ได้รับการสนับสนุนจากผู้บริหารสมาคมฟุตบอลแห่งประเทศไทย ซึ่งในอนาคตอันใกล้ทางสโมสรกีฬาห้วยขวางจะหารือกับผู้บริหารสมาคมฟุตบอลฯ ในการจัด academy สโมสรกีฬาห้วยขวาง วางรากฐานฟุตบอล ฝึกอบรมฟุตบอลให้กับเยาวชนในพื้นที่ และในโรงเรียนต่างๆ โดยจะเชิญนักฟุตบอลทีมชาติ และโค้ชทีมชาติมาช่วยฝึกซ้อมเยาวชนและนักฟุตบอล ซึ่งในโครงการดังกล่าวถือเป็นอีกแนวทางพัฒนานักกีฬาที่มีฝีเท้าดีให้มีโอกาสเล่นในสโมสรชั้นนำ ตลอดจนก้าวเข้าสู่ทีมชาติในช่วงอายุต่างๆ ,นอกจากนี้จะหารือกับผู้บริหารสหพันธ์มวยไทยอาชีพโลก และผู้บริหารสนามมวยลุมพินี และสตาฟฟ์โค้ชมวยสากลทีมชาติไทยในการเปิดอบรมมวยไทยให้กับเยาวชนในพื้นที่อีกด้วย ทั้งนี้เป็นมิติที่ดียิ่งที่จะทำให้ห้วยขวางมีเยาวชนที่มีความเป็นเลิศด้านกีฬาสร้างชื่อให้กับห้วยขวางและประเทศชาติอีกด้วย นอกจากนี้จะหารือกับผู้บริหารเขตห้วยขวางในการจัดทัวร์นาเมนต์ฟุตบอลเชื่อมความสัมพันธ์กับเครือข่ายภาครัฐ เอกชนในพื้นที่รวมทั้งทีมสื่อมวลชนทุกแขนงต่อไป
ส.บอลไทย ส่ง สุนทร มีสุวรรณ ร่วมเปิดฟุตบอลห้วยขวางคัพ ครั้งที่ 11 ชิงถ้วยประวัติศาสตร์สมาคมฟุตบอลแห่งประเทศไทย เล็งจับมือสโมสรกีฬาห้วยขวาง สนง.เขตห้วยขวาง เปิดอบรมฟุตบอลเยาวชนและดันนักฟุตบอลห้วยขวางฝีเท้าดีสู่ทีมชาติในอนาคต
ฟุตบอลห้วยขวางคัพ ครั้งที่ 11,สุนทร มีสุวรรณ,ข่าวกีฬา,ข่าว,ไทยรัฐออนไลน์